Amabuto asesibini nase sitatwini e-Regi- ment, namaqela asesibinini ama Kipukolo kunye namapolisa amaxosa akumakulu amatatu awaye sandukungeniswa atunyelwa ukuba aye kufeza lomteto ka Rulumente. U-Sandile upume endlwini waya kwela kwantsiza kwihlati ebelikufupi xa imikosi yetu seliqala ukumraula, zati kodwa zona inkomo zake zatinjwa kwemkiwa nazo.

Kupume umkosi omkulu wa Mangqika oputume inkomo ezo, abulala inkosana yanye ebipete amapolisa Amaxosa kwako aba- nxwelerwayo, kwemkiwa nazo kwapela noko inkomo zaza kufikiswa e-Fort Hare.

Kute ngenxa yokupikisa abane gunya waseleliwa u-Sandile, kwati emva kokuba egqogqwe engonwatyisiwe inyanga ezitile, u-Sandile no Capt. Bisset bahlangana ngomnqopiso ; waza u-Sandile wavuma ukuya kwi Kamp yomkosi ka Colonel Buller, apoke yena nabazalwana bake namapakati azintloko bafike benziwa ababanjwa batunyelwa e- Rini.

U-Sandile namapakati ake babengazi uku- ba hlelinje bayazinikela ebubanjweni ngoku- ya e-Kampini, babeba bona basaya kuteta ngoxolo. U-Captain Bisset (ngoku seleyi General) uti yena babeqondisiwe ngokusemhlotsheni ukuba bayazinikela, nto wabatembisa yona kukuba ubom babo buya kusindiswa bengababanjwa kodwa. Nokoke akuko matandabuzo, u-Sandile yena neqelana lake abamvelanga apo, kanjalo asiyiyo into eyayicingwa ngabo leyo. Imbangi yoko kungaqondani mayibe itoliki ayitolikanga kakuble pakati kwabo.

U-Sandile akazanga ayeke ukuti xa ateta ngalomini wenzelwa ubumenemene ngoku- ngenantloni. Wati ukuze angayilibali lonto wamtiya igama elingu Bisset unyana owazalwa xayena waesebu banjweni. Ebesiti lo Captain Bisset akazanga waqubisana naye ngapambili, ebengazi nento le ngaye, wayengamcelanga ukuba eze kuhlangana naye mhlaumbi eze kuzinikela kuye.

U-Sir H. Pottinger wati ngokubona uhlobo ababanjwa ngalo abababanjwa akaze atsho ukuti malitetwe ityala labo. U-Sir H. Smith obeyi Ruluneli emva kwake ufike wabakulula o-Sandile neqelalake kwasekungeneni kwake ebukosini.

Lakuxola ngeye Zembe Amaxosa agxotiwe kulomhlaba upakati kwe Nxuba ne Xesi, amiselwa Imantyi ezimbini ebezinegunya pezu kwento yonke, lisiti ityala lakugwetywa zinkosi imantyi zike zilikangele ukuba lilungisiwena ukutetwa, ziti ukuba alilungiswanga zilitete ziligqwete.

Kute kuba u-Sandile ebelaulwa ikakulu nga- madodana antanga nye naye, kanti lamadodana anxamele ukuze kuzuze wona nenkosi yawo ngokuti abantu bahlauliswe badliwe

naxeshikweni bangenatyala, babaninzi ababe- nayo bakugwetywa nguye, zati ke futi izigwebo zake zakululwa yimantyi.

Yakatazeka kakulu lonkosi yilonto; kuba ibisencinane, ibiqele kwasebukwenkweni ukunconywa nokubongwa, iqele ukubabeku- sitiwa ngoku iyindoda nje kulaula yona yodwa kwesituba sipakati kwe Nciba ne Koloni, yonke into epakati kwezondawo imelwe kukugobela isigwebo sake.

INTLANGANISO YABANTSUNDU

YOKUQUBA ILIZWI.

Siyavuya ukuti okwavakaliswa ngu Dr. Laws kulenyanga ifileyo kubonakala ukuba kuyasatyelwa kusamkelwa ngovuyo zindlebe ezininzi kwindawo ngendawo. Sebeligqizana abate bazinikela ukuya kulomsebenzi. Kwindawana aseleke wazihambela uti efika alike lento selitatyatelwe pezulu ngovuyo. Nakwezinye indawo sesifumene ukuvunywa kwalo elicebo.

Ibiyimfanelo kakadeni ukuba liti elo ihlelo nebandla likupe, lilungiselele kwabendlu yalo. Belifanele ukuxasa izimiselo zalo nokuquba kwalo ilizwi kwase kaya. Malingapeli apo kodwa, maligqitise ekaya liye nakwezinye indawo. Njengokuba litenje ezindaba zoxolo lazifumana ngapandle kwemali nenani, ngelisenjenjalo nalo, lizivakalise kwelimiweyo lipela ngesisa. Ke ngoko woti *umnqamlezo,* nobizelo kuyo lemfazwe ingcwele, kusilwelwa u-Tixo nomntu kusiliwa no Satana nesono, utwalwe usiwe kuzo zonke intlanga, nakuwo onke amazwe. Sekuqondakele okokuba elona bandla liliqubayo ilizwi, lelona lilungelwayo nakwinxaso zalenyama nakwe zompefumlo. Njengokuba ibandla elise litsha kwi Lwandle Ezisezantsi (Southern Seas) liliquba nje ilizwi e-New Guinea, kwaye kubonakala okokuba liyanda kanye kulomsebenzikazi umkulu, maliti nalo ibandlana lase South Africa lishumayele, likupe onyana nentombi baye kushumayeza Amangoni angase ntshonalanga kwi Lake Nyassa; loti lakwenjenjalo losikeleleka ngobomi, ekaya, ngohlobo elingazange lilubone.

Ngenyanga ezayo, wobuye mhlaumbi u- Dr. Laws asixelele ngamangoni, (kuba kambe izizwe eziteta isi Xosa kwelozwe kusitshiwo ukubizwa kwazo) abuye asixelele amaqinga ati ngesisenza wona ukuze elicebo lilunge, lime.

UKUBUYA KUKA DR. STEWART.

Ubuye wagaleleka u-Dr. Stewart kwelilizwe letu (Colony) ; ulindelwe apa e-Lovedale ngale veki. Ukubuya kwake kuya kuvuyelwa kunene ngovuyo nangetemba, engayi

kuvuyelwa ngabancedi bake abalapa kupela, koko eya kuvuyelwa yiyo yonke into ezinikeleyo ipela, ekuncedeni ezizizwe zintsundu zelilizwe.

Kwiminyaka eselilinani, kubonakele okokuba intsweleko zomsebenzi wake okulileyo watwabulula wada waya nakwakude amazwe, zimenze okokuba angabi nasikundla ekaya apo asebenza kona. Kodwa siyatemba ukuba kalokunje zifinyezekile ezongxakeko, sitemba nokokuba wohlala pakati kwetu e-Lovedale ixesha elide apo kalokunje izakiwo ezitsha ezisetyenzwayo eziya kwanela bonke ziwutwabulule nomsebenzi.

EZISANDUKUVELA ELUSUTU.

Ukuma kwamanani abantu ngonyaka odluleyo.

Amalungu ebandla lika Tixo, 3954, kugqite ngama 200 kwinani longapambili unyaka.

Abafuni inani labo liyi 1782, kugqite ngama 80 kwinani longapambili unyaka.

Abantwana kwizikula zemini, ngama 3130 kugqite nge 10 kunyaka odluleyo.

Ababapatiziweyo naba ngemswe kulo ibandla, ngama 296. kugqite ngama 41 kodluleyo unyaka.

Imitshato, ili 110.

Abantwana ababapatiziweyo, ngama 302.

Izikolo zangapandle (out stations) ngama 68, zigqite ngesi 2 kwezonyaka odluleyo.

Abasbumayeli nabafundisi bosapo, li 122, bagqite ngesi 7 kunyaka odluleyo.

Imali ebutiweyo ihlanganiselwa ukpx'asa abashu- mayeli, nabafundisi bosapo, nabaye kushumayela kwangasentla pakati, no Mr. Coillard obeye naye ku- shumayela kwapakati, ziponti eziliwaka elinye elina- makulu amane anamashumi omane anesine, anesheleni ezintatu ezine sikisipeni ngapandle (£1444 3 6) igqite ngeponti ezingamakulu amane (£400 kweyo. nyaka ongapambili.

Lengxelo ibonisa ukuba ukugqita noko kumanani onyaka ongapambili akukukulu. Lonyaka kwezinye izikolo ibingunyaka wokuntywila kwizono ezingamasikizi, ngunyaka ekubonakeleyo ukuba kuko ukubanda okukulu, nobutuntu kumakolwa ; noko kunjalo siyabulela kuyo Inkosi yetu nangenxa yalomanana ongezelelekileyo. Kupela singa ungaba kanti umsebenzi esingawo apa wendele nzulu kwintliziyo zama Kristu, soba ke sikufumene esinga kungakuko. Abafundi abalifundayo elipepa lako singa bangatandaza nati ukuze umsebenzi walonyaka ube nentsikelelo.

Kubonakele kwipepa lase R*ini* ekutiwa yi *Journal (Graham's Town Journal)* kuko ubudenge obukulu kunene, sityolwa ngokuba tina apa sivuselela Abesutu ukuba bavuke balwe ukuba uke wati u-Rulumente mabazinikele izixobo zabo. Ewe sinayo yona eyetu ingcingane malunga nalonto, angaba u-Rulumente seleceba imfazwe eke wayenza lonto ngokukodwa xa abesilwisa ngabe Sutu, inkosana kwayesabo isizwe. Siyala kona ukuba sifumane sityolwe ngento esinga- yenzanga, yokuba sintyontya amakwelo ukuba balwe Abesutu. U-Mr. Griffith (Faku) nezinye Imantyi zazi kakuhle ngalonto. Ipepa letu elishicilelwa nge Sisutu, laye lifundwa yinto eninzi yabantu, lixela mhlope, libayala Abesutu ukuba ize bamlulamele uRulumente akubiza izixbbo. Omnye wabazalwana bam u-Rev. Mr. Ellenbergen ushumayele naye ngoluhlobo eyala etyalikeni. Kodwa ngenxa yamagama etu, nangenxa yesihlalo setu, singa okukutyolwa

 ISIGIDIMI SAMAXOSA, JUNE 1, 1879. 3